
VILNIAUS RAJONO SAVIVALDYBĖS TARYBA

SPRENDIMAS
DĖL PINIGINĖS SOCIALINĖS PARAMOS NEPASITURINTIEMS VILNIAUS RAJONO SAVIVALDYBĖS GYVENTOJAMS TEIKIMO TVARKOS APRAŠO PAPILDYMO

2021 m. spalio 29 d. Nr. T3-273
Vilnius


Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, atsižvelgdama į Vilniaus rajono savivaldybės tarybos 2020 m. lapkričio 27 d. sprendimą Nr. T3-366 „Dėl vidutinių kuro kainų, taikomų būsto šildymo išlaidų kompensacijoms skaičiuoti, nustatymo“, Vilniaus rajono savivaldybės taryba   nusprendžia:
. Papildyti Vilniaus rajono savivaldybės tarybos 2018 m. rugpjūčio 31 d. sprendimu Nr. T3-265 patvirtintą Piniginės socialinės paramos nepasiturintiems Vilniaus rajono savivaldybės gyventojams teikimo tvarkos aprašą 36¹ punktu ir jį išdėstyti taip:
„. Tais atvejais, kai būstui šildyti ir karštam vandeniui ruošti naudojamas kietasis ar kitoks kuras, kurio faktinės sąnaudos kiekvieną mėnesį nenustatomos, kompensacijos apskaičiuojamos, vadovaujantis kompensacijų būstui šildyti apskaičiavimo metodika, pagal asmens pateiktas sąskaitas - faktūras ir mokėjimo dokumentus (kasos čekį, kasos pajamų orderį, mokėjimo nurodymą ir kt.). Išmokama kompensacijos suma negali būti didesnė už sąskaitoje - faktūroje ir mokėjimo dokumentuose nurodytą sumą.
Pareiškėjui nereikia pateikti sąskaitų - faktūrų ir mokėjimo dokumentų, kai būstui šildyti ir karštam vandeniui ruošti naudojamos malkos.“
. Skelbti šį sprendimą Teisės aktų registre ir Vilniaus rajono savivaldybės tinklalapyje.



Savivaldybės mero pavaduotoja,
pavaduojanti savivaldybės merą   	  Teresa Demeško
Parengė:
Socialinės rūpybos skyriaus
vedėjo pavaduotoja Elena Kačanovskienė
tel. 275 0036

